PATVIRTINTA

Kupiškio rajono savivaldybės administracijos

direktoriaus 2019 m. balandžio 25 d. įsakymu

Nr. ADV-318

**KUPIŠKIO RAJONO SAVIVALDYBĖS ADMINISTRACIJOS SUBAČIAUS SENIŪNIJOS 2019 METŲ VEIKLOS PLANAS**

**LAIKOTARPIS**

Planas parengtas 2019-ųjų biudžetinių metų laikotarpiui.

**BENDROJI DALIS**

Seniūnijos plotas –8267,27  ha.

Gyventojų skaičius seniūnijoje 2018-01-01 duomenimis –1958.

Kaimų skaičius – 53.

Veikiančių kapinių skaičius 6 ir jų plotas – 2,11 ha.

Neveikiančių kapinių skaičius 13 ir plotas – 0,85225 ha.

Riboto laidojimo kapinių skaičius 1 ir plotas – 0,045 ha.

Seniūnijos vidaus kelių ilgis – 91,76 km.

Žmogiškieji ištekliai:

Seniūnijoje dirba 7 darbuotojai: seniūnas (laikinai eina seniūno pareigas), 1 specialistas, socialinis darbuotojas, du kapų sargai, darbininkas ir valytoja.

Veikia 5 kaimo bendruomenės: Miliūnų, Lukonių, Valakų, Subačiaus, Senojo Subačiaus kaimo bendruomenės.

Veiklos strateginis tikslas – plėtoti vietos savivaldą kaip demokratinės valstybės raidos pagrindą priskirtoje teritorijoje bei įgyvendinti pavestas viešojo administravimo funkcijas.

Veiklos plano pagrindiniai siektini tikslai – vietos savivaldos stiprinimas seniūnijoje, gyventojų įtraukimas į Savivaldybės valdymą, jų pilietiškumo, valstybiškumo, atsakomybės už švarą ir sveiką aplinką ugdymas, sveikos gyvensenos principų užimtumo diegimas, pavestų viešojo administravimo funkcijų įgyvendinimas.

Veiklos plano pagrindiniai uždaviniai – seniūnijos, kaip Savivaldybės administracijos struktūrinio padalinio (filialo) veikla, padedanti Savivaldybės administracijai įgyvendinti pagrindinius vietos savivaldai keliamus uždavinius, vietinės valdžios efektyvaus ir racionalaus funkcionavimo, viešojo administravimo, viešųjų paslaugų teikimas.

Seniūnija yra pagrindinis mechanizmas, sujungiantis bendruomenės poreikius ir savivaldybės politiką, todėl nuo to, kaip seniūnija laikysis vietos savivaldos principų, vykdys savivaldybės ir valstybės funkcijas, kaip kokybiškai ir racionaliai dirbs seniūnijos darbuotojai, priklausys tolimesnės Subačiaus seniūnijos perspektyvos.

**VEIKLOS PROGRAMOS**

Subačiaus seniūnija vykdo šias veiklos programas:

1. Viešosios infrastruktūros plėtros programa Nr.3.

2. Socialinės ir sveikatos apsaugos programa Nr. 4.

3. Savivaldybės valdymo ir pagrindinių funkcijų vykdymo programa Nr. 5.

|  |  |
| --- | --- |
| **PROGRAMA NR. 3**  **VIEŠOSIOS INFRASTRUKTŪROS PLĖTROS PROGRAMA** | |
| **Programos parengimo argumentai** | Lietuvos Respublikos vietos savivaldos įstatymo 6 straipsnyje nurodyta, kad viena iš savivaldybių savarankiškųjų funkcijų yra teritorijos infrastruktūros planavimas, vietinės reikšmės kelių priežiūra, tvarkymas ir tiesimas. |
| **Ilgalaikis prioritetas** | Darni gyvenamosios aplinkos plėtra. |
| **Programos tikslas** | Užtikrinti švarią gyvenamąją aplinką įgyvendinant įvairias aplinkos gerinimo programas, vystyti ir plėtoti seniūnijos infrastruktūrą. |
| **Tikslo aprašymas** | Įgyvendinant šį tikslą reikia sutvarkyti gyvenamųjų vietovių viešąsias erdves, vykdyti veikiančių kapinių priežiūrą, kelių remontą ir priežiūrą, rūpintis seniūnijos gyvenviečių ir kaimų gatvių apšvietimu. Prižiūrėti atliekų tvarkymo sistemą. |
| **01 Uždavinys** | Įgyvendinti seniūnijos aplinką gerinančias priemones ir užtikrinti sklandų komunalinių paslaugų teikimą seniūnijos gyventojams. |
| **01 priemonė** | **Seniūnijos teritorijoje esančių kaimų, gyvenviečių parkų, skverų, aikščių ir kitų viešųjų erdvių tvarkymas.**  Numatoma periodiškai žaliąsias vejas, pasodinti gėlynus, juos tinkamai prižiūrėti, tvarkyti gyvenviečių aplinką. Žiemą nuo takų ir šaligatvių nukasti sniegą, pabarstyti smėlio-druskos mišiniu. Skatinti gyventojus dalyvauti akcijoje aplinkos tvarkymo akcijose. Į gyvenamosios aplinkos tvarkymo ir gražinimo procesą įtraukti kuo daugiau jaunimo ir bendruomenių narių. Skatinti bendruomenes rinkti gražiausiai tvarkomas sodybas. Apie netinkamą komunalinių atliekų tvarkymą ir savavališkus sąvartynus nedelsiant pranešti reikiamoms institucijoms ir imtis atitinkamų priemonių padarinių Seniūnija prižiūri apie 24 ha žaliųjų zonų. Numatoma nušienauti ir sutvarkyti gyventojų lankomas poilsio vietas prie Šaukliškių tvenkinių, inventoriaus remontas, Paruošiamieji aplinkos tvarkymo darbai prieš renginius Subačiaus mieste ir Subačiaus seniūnijos teritorijoje. 2019 m. Atlikti Subačiaus miesto šaligatvių remonto darbus Prižiūrėti Subačiaus seniūnijos viešąsias erdves. |
| **02 priemonė** | **Tinkamas gatvių ir viešųjų erdvių apšvietimas.**  Apie gatvių apšvietimo gedimus ir kitokius nesklandumus laiku pranešti UAB „Kupiškio komunalininkas“, kuris tvarko ir prižiūri seniūnijos gatvių ir kitų viešųjų erdvių apšvietimą. |
| **03 priemonė** | **Kapinių priežiūra.**  Seniūnijoje yra 6 veikiančios ir 23 nebeveikiančios kapinės. Veikiančias kapines prižiūri du kapinių prižiūrėtojai. Pasirūpinti, kad būtų tinkamai rūšiuojamos susidarančios mišrios ir stambiagabaritės atliekos, tinkamai genimi ir iš kapinių teritorijų laiku pašalinami pavojingi medžiai. Laiku nušienauti kapinių teritorijas, žiemos metu nuvalyti sniegą. |
| **04 priemonė** | **Seniūnijos vidaus kelių priežiūra.**  Seniūnijai priklauso 91,76km vidaus kelių. Tikslas – įvertinti esamą kelių ir gatvių būklę, grėsmę eismo saugumui. Pagal turimas kelių priežiūros lėšas neasfaltuotus vietinius kelius ir gatves profiliuoti, gamtinių sąlygų ir transporto priemonių sugadintą dangą remontuoti. Kupiškio rajono kelių eismo saugumo komisijai pateikti siūlymus dėl papildomų kelio ženklų įrengimo. Žiemos metu savalaikis ir kokybiškas sniego valymas nuo kelių turima seniūnijos technika, susidarius ekstremaliai situacijai, pasitelkiant seniūnijoje gyvenančius ūkininkus. |
| **Rezultato vertinimo kriterijai** | Visada tvarkinga, patraukli ir šiuolaikiška aplinka. Seniūnijos bendruomenių tarpusavio sveika konkurencija renkant gražiausiai tvarkomas sodybas.  Gyventojų sąmoningumo ugdymas aplinkos apsaugos ir atliekų tvarkymo srityje.  Patraukli aplinka turizmo plėtojimui ir žmonių poilsiui Kupiškio rajone.  Saugaus eismo užtikrinimas laiku remontuojant, prižiūrint, valant kelius. |
| **PROGRAMA NR. 4**  **SOCIALINĖS IR SVEIKATOS APSAUGOS PROGRAMA** | |
| **Programos parengimo argumentai** | Programos parengimo pagrindas – Lietuvos Respublikos vietos savivaldos įstatymu nustatytos savarankiškos savivaldybių funkcijos: socialinių paslaugų planavimas ir teikimas, piniginės socialinės paramos nepasiturintiems gyventojams teikimas. |
| **Ilgalaikis prioritetas** | Išsilavinusios, pilietiškos ir sveikos visuomenės vystymasis. |
| **Programos tikslas** | Gerinti socialinės paramos paslaugų kokybę ir prieinamumą, mažinti socialinę atskirtį rajone, įgyvendinant savivaldybės ir valstybės socialinę politiką. |
| **Tikslo aprašymas** | Programa vykdoma siekiant Savivaldybės administracijos tikslo įgyvendinti valstybės socialinę politiką teikiant efektyvią socialinę paramą Subačiaus seniūnijos gyventojams, plėtoti socialinių paslaugų tinklą rajone. |
| **01 Uždavinys** | Teikti socialinę paramą seniūnijos gyventojams. Siekti užkirsti kelią galimoms asmens, šeimos ar bendruomenės narių socialinių problemų atsiradimui. |
| **01 priemonė** | Įgyvendinant socialinę politiką seniūnijoje įsteigta socialinio darbuotojo pareigybė, kuri reikalinga socialinei paramai organizuoti bei įgyvendinti vaiko teisių apsaugos ir vaiko teisių pažeidimo prevencijos gerinimo priemones seniūnijoje. Specialistas renka ir analizuoja informaciją apie seniūnijoje gyvenančius socialiai remtinus asmenis, vienišus pagyvenusius žmones, neįgaliuosius, padeda jiems spręsti socialines problemas, konsultuoja įvairiais socialiniais klausimais. Vertina šeimų (asmenų) gyvenimo sąlygas, surašo buities tyrimo aktus ir pateikia Savivaldybės administracijai pasiūlymus ir išvadas dėl socialinės paramos, socialinių paslaugų skyrimo būdų, vaiko gyvenamosios vietos nustatymo ir kitais klausimais. Palaiko tarnybinius ryšius, būtinus funkcijoms vykdyti su Savivaldybės administracijos ir kitų įstaigų darbuotojais, nevyriausybinėmis organizacijomis.  Seniūnijos teritorijoje gyvena 21 daugiavaikė šeima, 186 neįgalūs asmenys, iš jų 11 vaikų, 27 vieniši asmenys, 6 globojami vaikai. |
| **02 priemonė** | Siekiant įgyvendinti socialiniam darbuotojui keliamus tikslus ir reikalavimus numatomas socialinio darbuotojo išlaikymas. Iš Savivaldybės biudžeto mokėti jam darbo užmokestį ir socialinio draudimo įmokas. |
| **Rezultato vertinimo kriterijai** | Bus išlaikomas vienas socialinis darbuotojas. Išmokėtas atlyginimas socialiniam darbuotojui užtikrins efektyvų jo darbą vykdant socialinės paramos organizavimą, informacijos sklaidą socialiniais klausimais. |
| **PROGRAMA NR. 5**  **SAVIVALDYBĖS VALDYMO IR PAGRINDINIŲ FUNKCIJŲ VYKDYMO PROGRAMA** | |
| **Programos parengimo argumentai** | Programa parengta įgyvendinant vietos valdžios principus, Lietuvos Respublikos vietos savivaldos įstatyme numatytas savarankiškąsias ir valstybines (valstybės perduotas savivaldybėms) funkcijas. Kupiškio rajono plėtros iki 2020 metų strateginiame plane numatytas tikslas gerinti viešojo sektoriaus paslaugų kokybę ir didinti jų efektyvumą. |
| **Ilgalaikis prioritetas** | Išsilavinusios, pilietiškos, saugios ir sveikos visuomenės vystymasis. |
| **Programos tikslas** | Užtikrinti efektyvų seniūnijos darbo organizavimą bei savivaldos teisių įgyvendinimą. |
| **Tikslo aprašymas** | Įgyvendinti Savivaldybės pavestas funkcijas, numatytas seniūnijos veiklos nuostatuose, ir atlikti kitus papildomai pavestus darbus ir įpareigojimus.  Užtikrinti seniūnijos gyventojams teikiamų paslaugų kokybę ir prieinamumą. |
| **01 Uždavinys** | **Vykdyti valstybines (valstybės perduotas savivaldybėms) funkcijas. Tinkamai atlikti seniūnijai pavestas savarankiškas funkcijas.** |
| **01 priemonė** | **Gyvenamosios vietos deklaravimo duomenų tvarkymas.**  Seniūnijos gyventojai deklaruoja savo gyvenamąją vietą atvykdami gyventi į seniūniją, išvykdami gyventi į užsienį. Duomenys įvedami į centrinę duomenų bazę. Išduodamos pažymos apie deklaruotą gyvenamąją vietą, apie savininkui priklausančioje patalpoje savo gyvenamąją vietą deklaravusius asmenis, apie išvykusių į užsienį asmenų deklaracijos duomenis. Taip pat išduodami kiti teisės aktais numatyti dokumentai.  Atliekamas gyvenamosios vietos deklaravimo duomenų taisymas, keitimas, naikinimas. Įteisinus kaimų gatvių pavadinimus ir gyvenamųjų namų numerius, seniūnijos gyventojai raginami keisti (patikslinti) gyvenamosios vietos deklaravimo duomenis. 2018 metais planuojama suteikti tikslius gyvenamosios vietos deklaravimo duomenis 80 proc. seniūnijos gyventojų. |
| **02 priemonė** | **Darbo rinkos politikos priemonių ir užimtumo programų įgyvendinimas (viešieji darbai).**  Siekiant sumažinti socialinę atskirtį kaime, padėti žmonėms užsidirbti lėšų pragyvenimui, seniūnijos teritorijoje organizuojami laikino pobūdžio viešieji darbai, kurie padeda palaikyti ir plėtoti vietos bendruomenės socialinę infrastruktūrą Viešuosius darbus seniūnijoje dirba Panevėžio darbo biržos Kupiškio skyriaus siųsti bedarbiai. Vidutinė darbų trukmė – trys mėnesiai, planuojama įdarbinti 4 seniūnijos gyventojus pagal užimtumo programą.  Neatlygintinus visuomenei naudingus darbus seniūnijoje atlieka socialines pašalpas gaunantys asmenys, siųsti Socialinės paramos skyriaus, ir teisėsaugos institucijų siųsti asmenys, dirbantys nemokamus viešuosius darbus už įvairias administracines nuobaudas. |
| **03 priemonė** | **Seniūnijai skirtų asignavimų tvarkymas.**  Seniūnijos veikla finansuojama iš Savivaldybės biudžeto. Seniūnijoje optimizuojamas Savivaldybės turto valdymas, dalyvaujama kuriant ir įgyvendinant kaimo plėtros programas, siūlomos nedarbo mažinimo priemonės, seniūnijos teritorijoje planuojama ir organizuojama statyba, rekonstrukcija, remontas ir priežiūra, formuojama ir vykdoma Savivaldybės politika kultūros, sporto, sveikatos ir socialinės apsaugos, gamtos apsaugos, vaiko teisių apsaugos srityse, užtikrinamas civilinės saugos organizavimas. Seniūnijoje jos gyventojams atliekami neatlygintini notariniai veiksmai, išduodamos pažymos, vertinamos atskirų asmenų gyvenimo sąlygos, teikiami siūlymai dėl socialinės paramos reikalingumo, padedama organizuoti rinkimus ir referendumus, organizuojami viešieji ir visuomenei naudingi darbai, bendrojo naudojimo teritorijų, gatvių, šaligatvių valymas ir priežiūra. Teikiami pasiūlymai dėl kelių, gatvių, aikščių tvarkymo, priklausančių pastatų remonto, istorijos paminklų priežiūros, viešųjų paslaugų teikimo gyventojams. Šaukiami gyventojų susirinkimai ir sueigos, Savivaldybei teikiamos bendruomenių pastabos bei pasiūlymai. |
| **04 priemonė** | **Seniūnijos darbo organizavimas. Organizuoti ir užtikrinti Lietuvos Respublikos įstatymais ir kitais teisės aktais seniūnijai pavestų funkcijų vykdymą.**  Seniūnija, neviršydama įgaliojimų, savo teritorijoje organizuoja ir kontroliuoja Savivaldybės institucijų sprendimų įgyvendinimą ir pati juos įgyvendina, taip prisidėdama prie ilgalaikio Savivaldybės plėtros strateginioplano priemonių, valstybės politikos viešojo administravimo sektoriuje įgyvendinimo. Nuo to, kaip seniūnija laikysis vietos savivaldos principų, vykdys savivaldybių ir valstybės funkcijas, kaip kokybiškai ir racionaliai dirbs seniūnijos darbuotojai, labai priklauso visos Kupiškio rajono savivaldybės tolesnės perspektyvos. Šių funkcijų efektyviam vykdymui reikia kvalifikuoto personalo ir gerų darbo sąlygų sudarymo. Seniūnija teikia informaciją gyventojams apie Savivaldybės institucijų, Savivaldybės administracijos, seniūnijos veiklą, įgyvendina bendruomenių interesus. Seniūnija privalo sudaryti geras darbo sąlygas darbuotojams, kurių išlaikymui – darbo užmokesčiui bei su tuo susijusiems mokesčiams mokėti, pastatų eksploatavimo, komunalinėms ir kitoms ūkio išlaidoms – parengta ši programa. Seniūnija organizuos kultūrinius renginius, telks gyventojus aktyviam ir turiningam laisvalaikio praleidimui. Seniūnijos vizija – seniūnija su vieninga bendruomene, išplėtota infrastruktūra, sveika aplinka, išpuoselėtu kraštovaizdžiu; glaudžiai bendradarbiaujančiais ir stipriais verslo, paslaugų, žemės ūkio ir turizmo sektoriais. |
| **Rezultato vertinimo kriterijai** | Bus užtikrintas seniūnijai pavestų viešojo administravimo funkcijų įgyvendinimas, pagal galimybes socialiai remtinų asmenų buities gerinimas, dalinis socialinės atskirties mažinimas. Programa padės gerinti kultūrinį gyvenimą, kaimo plėtros politiką, gyventojų užimtumą seniūnijos teritorijoje.  Seniūnijos finansai bus tvarkomi taupiai ir teisingai. |
| **Su programa susiję įstatymai ir teisės aktai** | Lietuvos Respublikos vietos savivaldos įstatymas.  Lietuvos Respublikos biudžetinių įstaigų įstatymas.  Lietuvos Respublikos biudžeto sandaros įstatymas.  Lietuvos Respublikos Vyriausybės 2001 m. gegužės 14 d. nutarimas Nr. 543 „Dėl Lietuvos Respublikos valstybės biudžeto ir savivaldybių biudžetų sudarymo ir vykdymo taisyklių patvirtinimo“.  Kupiškio rajono savivaldybės tarybos sprendimai, Administracijos direktoriaus įsakymai, susiję su seniūnijos veikla. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_